4.11.2014 Jurnalul Oficial al Uniunii Europene L 317/35 REGULAMENTUL (UE) NR. 1143/2014 AL PARLAMENTULUI EUROPEAN ȘI AL CONSILIULUI din 22 octombrie 2014 privind prevenirea și gestionarea introducerii și răspândirii speciilor alogene invazive PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 192 alineatul (1), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European (), după consultarea Comitetului Regiunilor, hotărând în conformitate cu procedura legislativă ordinară (?), întrucât: (1) Apariţia unor specii alogene, fie animale, plante, ciuperci sau microorganisme, în medii noi nu reprezintă întot- deauna un motiv de îngrijorare. Cu toate acestea, o subgrupă semnificativă de specii alogene pot deveni invazive, având efecte dăunătoare grave asupra biodiversității și asupra serviciilor ecosistemice aferente, precum şi alte efecte sociale şi economice, care ar trebui prevenite. Aproximativ 12 000 de specii prezente în mediu în Uniune şi în alte țări europene sunt alogene, dintre care aproximativ 10 până la 15 % sunt estimate a fi invazive. (2) Speciile alogene invazive reprezintă una dintre principalele amenințări la adresa biodiversității şi a serviciilor ecosistemice aferente, în special în ecosistemele izolate din punct de vedere geografic si evolutiv, precum insulele mici. Riscurile prezentate de aceste specii pot creşte ca urmare a intensificării comerțului mondial, a transporturilor, a turismului și a schimbărilor climatice. (3) Ameninţarea la adresa biodiversității și a serviciilor ecosistemice aferente pe care o reprezintă speciile alogene invazive ia diferite forme, având inclusiv efecte negative grave asupra speciilor indigene şi asupra structurii și funcţionării ecosistemelor prin modificarea habitatelor, a prădării, a concurenței în rândul speciilor, prin trans- miterea de boli, înlocuirea speciilor indigene într-o parte semnificativă a ariei de răspândire şi prin efecte genetice cauzate de hibridizare. Mai mult, speciile alogene invazive pot avea, de asemenea, un efect dăunător semnificativ asupra sănătății umane şi a economiei. Numai exemplarele vii și părțile care se pot reproduce reprezintă o amenințare la adresa biodiversității şi a serviciilor ecosistemice aferente, a sănătății umane sau a economiei și, prin urmare, numai acestea ar trebui să facă obiectul restricțiilor în temeiul prezentului regulament. (4) Uniuncea, ca parte la Convenția privind diversitatea biologică, aprobată prin Decizia 93/626/CEE a Consiliului (?), trebuie să respecte articolul 8 litera (h) din respectiva convenție, conform căruia fiecare parte contractuală, pe cât posibil şi după caz, „previne introducerea şi asigură controlul sau eradicarea acelor specii străine care amenință ecosisteme, habitate sau specii”. (5)  Uniunea, ca parte la Convenția privind conservarea vieții sălbatice și a habitatelor naturale din Europa, aprobată prin Decizia 82/72/CEE a Consiliului (*), s-a angajat să ia toate măsurile necesare pentru a asigura conservarea habitatelor speciilor sălbatice de floră și faună. () JO C 177, 11.6.2014, p. 84. (?) Poziţia Parlamentului European din 16 aprilie 2014 (nepublicată încă în Jurnalul Oficial) şi decizia Consiliului din 29 septembrie 2014. (') Decizia 93/626/CEE a Consiliului din 25 octombrie 1993 privind încheierea Convenției privind diversitatea biologică (JO L 309, 13.12.1993, p. 1). (“) Decizia 82/72JCEE a Consiliului din 3 decembrie 1981 privind încheierea Convenţiei privind conservarea vieţii sălbatice şi a habitatelor naturale din Europa (JO L 38, 10.2.1982, p. 1).